Jabarkan Portal:Hal semasa dari Disember 2009 dalam bahasa melayu

Berikut merupakan peristiwa yang berlaku pada bulan ini, diambil daripada arkib Portal:Hal semasa.

31 Disember - Mahkamah Tinggi Kuala Lumpur memutuskan bahawa akhbar The Herald boleh menggunakan perkataan "Allah" dalam penerbitannya.

30 Disember - Bekas Presiden Indonesia Abdurrahman Wahid meninggal dunia.

27 Disember - Penemuan makam seorang pemimpin zaman Tiga Kerajaan di China, Cao Cao (gambar potret) diumumkan.

24 Disember - Bekas Presiden Venezuela Rafael Caldera meninggal dunia.

18 Disember - Sukan Asia Tenggara 2009 berakhir dengan Thailand mendapat pingat emas terbanyak.

17 Disember - Penemuan planet luar suria GJ 1214 b yang jisim dan jejarinya selaras dengan ciri planet lautan diumumkan.

15 Disember - Kapal terbang penumpang berbadan lebar Boeing 787 Dreamliner (gambar), menjalankan penerbangan sulungnya.

7 Disember - Persidangan Perubahan Iklim Pertubuhan Bangsa-Bangsa Bersatu dibuka di Copenhagen, Denmark.

3 Disember - Teodoro Obiang Nguema Mbasogo (gambar) dipilih semula sebagai Presiden Guinea Khatulistiwa.

3 Disember - Pengebom berani mati membunuh 22 orang, termasuk tiga orang menteri Kerajaan Persekutuan Peralihan, di Mogadishu, Somalia.

2 Disember - Rwanda menjadi negara pertama diisytiharkan bebas periuk api di bawah Perjanjian Ottawa.

1 Disember - LIMA 2009 diadakan di pulau Langkawi.